"SETSWANA PUO YA GAE R-3 TLHATLHOBO Ditshitsinyo tsa ditirwana tsa Tlhatlhobo e e sa tlhomamang Mokwalo • Dirisa sekgala se se siameng fa gare ga mafoko mo polelong • Tlhamalatsa mokwalo ka nepagalo mo methalong ya 17mm • Dirisa didiriswa tsa mokwalo ka nonofo: phensele, raba, rula Tirwana 1 ya Tlhatlhobo e e tlhomameng: Mokwalo • Kwala ditlhakannye le ditlhakakgolo tsotlhe ka mokwalo o o sa tshwaraganang ka go itshepa le ka nepagalo • Kopolola le go kwala mefuta e e farologaneng ya dikagego tsa go kwala jaaka ditaletso tse dikhutshwane tsa matsalo, melaetsa le mananeo jj. Tirwana 2 ya Tlhatlhobo e e tlhomameng: Mokwalo • Kwala ditlhakakgolo le ditlhakannye tsotlhe ka mokwalo o o sa tshwaraganang, ka go itshepa le ka nepagalo • Kopolola le go kwala temana ya mela e e magareng ga 3-4 go tswa mo setlhangweng se se gatisitsweng jaaka kgang, leboko jj. Ditshitsinyo tsa ditirwana tsa Tlhatlhobo e e sa tlhomamang: Go kwala • Itlhamele lenaane la mafoko le thanodi o dirise tlhaka e e simololang ya lefoko go godisa bokgoni jwa gago jwa thanodi jaaka kgakala, nkgono, gae • Simolola go peleta mafoko a a tlwaelegileng ka nepagalo Tirwana 1 ya Tlhatlhobo e e tlhomameng: Go kwala • Kwala setlhangwa sa maikutlo jaaka karata ya tebogo kgotsa lekwalo • Tsaya karolo mo dipuisanong ka go tlhopha setlhogo se a kwalang ka ga sona • Kwala kgang e e leng ya gago ya bonnye temana e le nngwe (bonnye dipolelo di le 5) o dirise letlhomeso la go kwala • Dirisa ditlhakakgolo (mo tshimologong ya polelo le mo mainatota) le matshwao a puiso ka nepagalo (dikhutlo, diphegelwana, matshwao a potso, matshwao a tsiboso) Tirwana 2 ya Tlhatlhobo e e tlhomameng: Go kwala • Kwala kgang e e leng ya gago ya bonnye temana e le nngwe (bonnye dipolelo di le 5) o dirise letlhomeso la go kwala • Kwala temana e le nngwe (bonnye dipolelo di le 5) ka ga maitemogelo a gago kgotsa ditiragalo tse di jaaka dikgang tsa letsatsi le letsatsi • Dirisa dikgato tsa go kwala (ditlhangwa tsa ntlha, go kwala, go tseleganya le go phasalatsa/tlhagisa) • Simolola go peleta mafoko a a tlwaelegileng ka nepagalo • Dirisa pakajaanong le pakapheti ka tshwanelo • Buisetsa morutwana-ka-wena mokwalo wa gago 90 PEGELO YA PHOLISI YA KHARIKHULAMO LE TLHATLHOBO"